ड्रेस डिजाइन किसके लिए करना है, इस पर विचार करने के बाद ही डिजाइनिंग की प्रक्रिया आगे बढ़ती है। महिलाओं, पुरुषों, बच्चों या बुजुर्गों की जरूरत के अनुसार डिजाइन की स्केचिंग की जाती है। आज जमाना कंप्यूटर का है। ऐसे में स्केचिंग का 3डी पैटर्न भी बनाया जाता है। फिर उस पैटर्न के अनुसार गारमेंट की कटिंग को अंजाम दिया जाता है। इसके बाद सिलाई से लेकर पैकिंग तक के कार्य होते हैं। फिर बारी आती है मार्केटिंग, लॉजिस्टिक, होल सेल और रिटेलिंग की, ताकि उत्पाद ग्राहकों तक पहुंच जाएं।